Diari Oficial de la Generalitat Valenciana


Sumari del DOGV 9848, del 14-05-2024 (2024/3851)

Anunci pel qual se sotmet a informació pública en el procediment de declaració d'incompliment del deure d'edificar i règim d'edificació forçosa sobre el solar situat al carrer d'en Blanch, número 16 (E 03466-2022-33).
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9848

Data del DOGV
:   14-05-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/3851


Organisme emissor
:   Ajuntament de València

Tipus de document
:   Anunci

Anunci pel qual se sotmet a informació pública en el procediment de declaració d'incompliment del deure d'edificar i règim d'edificació forçosa sobre el solar situat al carrer d'en Blanch, número 16 (E 03278-2022-33). [2024/3851]  
De conformitat amb el que es disposa en l'article 194 del text refós de la Llei d'ordenació del territori, urbanisme i paisatge, aprovat per Decret legislatiu 1/2021, de 18 de juny, del Consell, l'orde d'edificació se sotmetrà a informació pública pel termini d'un mes i es publicarà en el Diari Oficial de la Generalitat Valenciana i en un periòdic de la província d'àmplia difusió i s'haurà de notificar simultàniament o prèviament de manera expressa a la propietat i als titulars de drets reals, per la qual cosa es fa públic el següent:  
«El quart tinent d'alcalde d'Habitatge/Gestió d'Obres i Manteniment d'Infraestructures/Planificació i Gestió Urbana/Llicències Urbanístiques-Activitats, en virtut de delegació conferida per Resolució núm. 81, de 27 de març de 2024, ha dictat la Resolució núm. GC-706, de data 25 d'abril de 2024, que en la seua part dispositiva diu el següent:  
  
Primer. Ordenar l'edificació a les persones propietàries de la parcel·la situada al c/ en Blanch, núm. 16, amb referència cadastral 6229903YJ2762G, per haver superat el termini de dos anys per a edificar, indicat en l'article 194 del TRLOTUP, i, per tant, hauran de sol·licitar llicència i prestar garantia en els termes previstos en l'apartat segon.2 de la part dispositiva de la present proposta.  
Les condicions urbanístiques de la parcel·la, l'edificació de la qual s'ordena, són les indicades en l'informe de circumstàncies urbanístiques que obren en l'expedient, que es resumixen en:  
Parcel·la del carrer d'en Blanch, núm. 16.  
Dades RMSER: llibre principal, tom I, secció 1a solars, finca, núm. 626 secció de Mar  
Dades de situació: Districte de Ciutat Vella Barri Seu-Xerea.  
Dades cadastrals: RC 6229903YJ2762G  
Dades registrals:  
- Registre de la Propietat núm. 3, de València  
- Inscripció 1a, de data 4 de desembre de 1941, tom 83, llibre 6, foli 117.  
Dades administratives:  
- Expedient 03128-2022-33  
Classificació: sòl urbà (SU)  
Qualificació: CHP-1-Conjunt Històric Protegit Ciutat Vella  
Superfície: 48 metres quadrats  
Ús global: Rpf. / (Residencial Plurifamiliar)  
Altures permeses: 4  
La parcel·la sobre la qual pesa el deure urbanístic d'edificar està situada al carrer d'en Blanch, 16, amb referència cadastral 6229903YJ2762G, inscrita en el Registre de la Propietat número 3, de València, de la manera següent:  
- Finca núm. 626 de la secció de Mar, Inscripció 1a, de data 4 de desembre de 1941, tom 83, llibre 6, foli 117.  
La present orde d'edificació implica per si mateixa la inclusió en el Registre municipal de solars i edificis a rehabilitar; amb efectes merament declaratius i de publicitat, és a dir, qualsevol persona pot consultar el registre i, per tant, tindre coneixement de l'orde d'edificació que pesa sobre la propietat.  
En la inscripció en el Registre municipal de solars i edificis a rehabilitar es faran constar les circumstàncies abans esmentades, relatives a este solar.  
Segon. Notificar a la propietat i a altres titulars de drets reals que, en el termini de dos mesos comptats des de la notificació, podran optar per:  
  
1. Realitzar les al·legacions que tinguen per convenient.  
2. Comprometre's a sol·licitar llicència en un termini màxim addicional i improrrogable d'altres dos mesos i, efectivament, a edificar, atorgant una fiança del 5 % del cost de les obres mitjançant la presentació del preceptiu projecte bàsic d'edificació.  
3. Manifestar la seua voluntat d'adherir-se al règim concertat amb el promotor que siga seleccionat en pública concurrència en el règim de substitució forçosa regulat en esta llei, en la modalitat de pagament de parts de l'edificació en règim de propietat horitzontal, això sense procedir a la declaració d'incompliment.  
Tercer. Sotmetre la present orde a informació pública pel termini d'un mes mitjançant anunci en el DOGV i en un periòdic de la província d'àmplia difusió.  
L'expedient es troba a la disposició de les persones interessades per a l'examen i consulta en la seu electrònica de l'Ajuntament de València, sede.valencia.es, entrant en «carpeta ciutadana- els meus expedients».  
Quart. Advertir que en el cas que no sol·liciten llicència i, efectivament, construïsquen o s'adherisquen a l'execució concertada, o si els informes tècnics i jurídics municipals impediren la concessió de la llicència, el procediment de declaració d'incompliment continuarà amb les següents conseqüències de conformitat amb l'article 194.5.b del TRLOTUP, que amb caràcter general són les següents:  
1r. La inscripció en el Registre municipal de solars i edificis a rehabilitar.  
2n. Minoració de l'aprofitament fins a un 50 % de conformitat amb les previsions de l'article 109.4 del TRLOTUP.  
3r. Es triarà el règim d'edificació forçosa mitjançant substitució forçosa, venda forçosa o expropiació forçosa, segons convinga als interessos públics.  
4t. Comunicació al Registre de la Propietat.  
Quint. Als efectes previstos en els articles 179 i 194.3 del TRLOTUP, i una vegada notificats els propietaris, es procedirà a la inscripció de l'immoble en el Registre municipal de solars i edificis a rehabilitar, i a la comunicació de la present resolució al Registre de la Propietat.  
  
Sext. Comunicar-ho als servicis de Llicències Urbanístiques d'Obres d'Edificació, Gestió Urbanística i Activitats.»  
  
València, 29 d'abril de 2024.- El secretari d'Àrea I: Manuel Latorre Hernández.